CELEX: 62016CN0346
Language: el
Date: 2016-06-21 00:00:00
Title: Υπόθεση C-346/16: Αίτηση προδικαστικής αποφάσεως την οποία υπέβαλε το Amtsgericht Kehl (Γερμανία) στις 21 Ιουνίου 2016 — Ποινική δίκη κατά C

12.9.2016   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 335/34
            
         Αίτηση προδικαστικής αποφάσεως την οποία υπέβαλε το Amtsgericht Kehl (Γερμανία) στις 21 Ιουνίου 2016 — Ποινική δίκη κατά C
   (Υπόθεση C-346/16)
   (2016/C 335/46)
   Γλώσσα διαδικασίας: η γερμανική
   
      Αιτούν δικαστήριο
   
   Amtsgericht Kehl
   
      Ποινική δίκη ενώπιον του αιτούντος δικαστηρίου κατά
   
   C
   
      Προδικαστικά ερωτήματα
   
   
               1)
            
            
               Πρέπει το άρθρο 67, παράγραφος 2, ΣΛΕΕ καθώς και τα άρθρα 20 και 21 του κανονισμού 562/2006, για τη θέσπιση του κοινοτικού κώδικα σχετικά με το καθεστώς διέλευσης προσώπων από τα σύνορα (1) (κώδικας συνόρων του Σένγκεν), ή άλλοι κανόνες της Ευρωπαϊκής Ένωσης να ερμηνευθούν υπό την έννοια ότι αντιτίθενται σε εθνική ρύθμιση με την οποία απονέμεται στις αστυνομικές αρχές του οικείου κράτους μέλους η αρμοδιότητα να διενεργούν ελέγχους σε πράγματα, ανεξαρτήτως της συμπεριφοράς του προσώπου που έχει μαζί του τα πράγματα αυτά και της συνδρομής ιδιαίτερων περιστάσεων, εντός ζώνης τριάντα χιλιομέτρων από τα χερσαία σύνορα του κράτους μέλους αυτού με τα κράτη που μετέχουν στη σύμβαση εφαρμογής της συμφωνίας του Σένγκεν της 14ης Ιουνίου 1985, με σκοπό την αποτροπή ή την καταστολή της παράνομης εισόδου στο έδαφος του εν λόγω κράτους μέλους ή την πρόληψη της τελέσεως ορισμένων εγκλημάτων που πλήττουν την ασφάλεια των συνόρων ή την εκτέλεση της συνοριακής φυλάξεως ή που διαπράττονται σε συνάφεια με τη διέλευση των συνόρων, χωρίς να επανέρχονται προσωρινώς οι έλεγχοι στα εν λόγω εσωτερικά σύνορα δυνάμει των άρθρων 23 επ. του κώδικα συνόρων του Σένγκεν;
            
         Σε περίπτωση καταφατικής απαντήσεως στο πρώτο ερώτημα:
   
               2)
            
            
               Πρέπει το άρθρο 67, παράγραφος 2, ΣΛΕΕ καθώς και τα άρθρα 20 και 21 του κανονισμού 562/2006 (κώδικας συνόρων του Σένγκεν) ή άλλοι κανόνες της Ευρωπαϊκής Ένωσης να ερμηνευθούν υπό την έννοια ότι αντιτίθενται σε εθνική ρύθμιση ή πρακτική με την οποία παρέχεται σε ποινικό δικαστήριο του οικείου κράτους μέλους η δυνατότητα χρησιμοποιήσεως αποδεικτικού μέσου εις βάρος του κατηγορουμένου, μολονότι το μέσο αυτό αποκτήθηκε διά κρατικού μέτρου το οποίο αντιβαίνει σε διατάξεις του δικαίου της Ευρωπαϊκής Ένωσης;
            
         
      (1)  ΕΕ L 105, σ. 1.